CELEX: 62015TN0275
Language: da
Date: 2015-05-29 00:00:00
Title: Sag T-275/15: Sag anlagt den 29. maj 2015 — Hmicho mod Rådet

7.9.2015   
            
            
               DA
            
            
               Den Europæiske Unions Tidende
            
            
               C 294/71
            
         Sag anlagt den 29. maj 2015 — Hmicho mod Rådet
   (Sag T-275/15)
   (2015/C 294/86)
   Processprog: engelsk
   
      Parter
   
   
      Sagsøger: Samir Hmicho (Poole, Det Forenede Kongerige) (ved solicitor V. Davies og T. Eicke, QC)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2013/255/FUSP af 31. maj 2013 om restriktive foranstaltninger over for Syrien (EUT 2013 L 147, s. 14), og/eller Rådets gennemførelsesafgørelse (FUSP) 2015/383 af 6. marts 2015 om gennemførelse af afgørelse 2013/255/FUSP om restriktive foranstaltninger over for Syrien (EUT 2015 L 64, s. 41), og/eller Rådets gennemførelsesafgørelse (FUSP) 2015/784 af 19. maj 2015 om gennemførelse af afgørelse 2013/255/FUSP om restriktive foranstaltninger over for Syrien (EUT 2015 L 124, s. 13), annulleres, for så vidt som de vedrører sagsøgeren.
            
         
               —
            
            
               Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien (EUT 2012 L 16, s. 1), og/eller Rådets gennemførelsesforordning (EU) 2015/375 af 6. marts 2015 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2015 L 64, s. 10), og/eller Rådets gennemførelsesforordning (EU) 2015/780 af 19. maj 2015 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2015 L 124, s. 1), annulleres, for så vidt som de vedrører sagsøgeren.
            
         
               —
            
            
               Rådets afgørelse indeholdt i dets skrivelse af 20. maj 2015, reference SGS15/06024, der bekræfter, at sagsøgeren er opført på listen og som »ændrer oplysningerne om [sagsøgeren], som anført i Rådets gennemførelsesafgørelse og forordning«, annulleres.
            
         
               —
            
            
               Den Europæiske Union tilpligtes at betale erstatning til sagsøgeren.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   Med det første anbringende gøres det gældende, at de restriktive foranstaltninger over for ham savner et retsgrundlag og/eller, at der er anlagt et åbenbart urigtigt skøn, idet der ikke er nogen logisk forbindelse mellem ham og de individer, som de af Unionen vedtagne restriktive foranstaltninger er rettet mod, nemlig dem, der drager fordel af eller støtter det syriske regime.
   Med det andet anbringende gøres det gældende, at Rådets afgørelser 2013/255/FUSP, 2015/383 og 2015/784, Rådets forordninger nr. 36/2012, nr. 2015/375 og nr. 2015/780, og/eller afgørelsen af 20. maj 2015 udgør en tilsidesættelse af sagsøgerens grundlæggende rettigheder, der er beskyttet i henhold til EU’s charter om grundlæggende rettigheder og/eller den europæiske menneskerettighedskonvention, herunder sagsøgerens ret til menneskelig værdighed, ret til god forvaltning, herunder retten til et forsvar, begrundelsespligten og uskyldsformodningen, adgang til effektive retsmidler og til en upartisk domstol, retten til respekt for sit privatliv og familieliv, frihed til at oprette og drive egen virksomhed, samt sagsøgerens ejendomsret.